CELEX: 52014PC0206
Language: mt
Date: 2014-04-01 00:00:00
Title: Rakkomandazzjoni għal DEĊIŻJONI TAL-KUNSILL li tawtorizza lill-Kummissjoni tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Możambik

|
			
		
		
		52014PC0206
		
			Rakkomandazzjoni għal DEĊIŻJONI TAL-KUNSILL li tawtorizza lill-Kummissjoni tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Możambik /* COM/2014/0206 final - 2014/ () */
			
				
		
		
			
			   	MEMORANDUM TA’ SPJEGAZZJONI
1.           MEMORANDUM TA’ SPJEGAZZJONI
L-Unjoni Ewropea u r-Repubblika
tal-Możambik iffirmaw protokoll tal-Ftehim dwar is-Sajd li japplika
mill-1 ta' Frar 2012. Il-protokoll, li jagħti
opportunitajiet tas-sajd lil bastimenti tal-UE u li jistipula l-kontribuzzjoni
finanzjarja, se jiskadi fil-31 ta' Jannar 2015.
Il-Kummissjoni qed tipproponi li jiġi
nnegozjat protokoll ġdid li jkun jissodisfa l-opportunitajiet u
l-ħtiġijiet reali tal-flotta tal-Istati Membri u li jkun konformi
mal-Konklużjonijiet tal-Kunsill tad-19 ta’ Marzu 2012 dwar
Komunikazzjoni tal-Kummissjoni dwar id-dimensjoni esterna tal-Politika Komuni
tas-Sajd.
Il-Kunsill qed jintalab jadotta l-linji gwida
għan-negozjati mehmuża ma' din ir-rakkomandazzjoni.
2.           RAKKOMANDAZZJONI
Fid-dawl tal-punti msemmija hawn fuq,
il-Kummissjoni tirrakkomanda li:
- il-Kunsill jawtorizza lill-Kummissjoni
tiftaħ u twettaq negozjati għat-tiġdid tal-protokoll fil-qafas
tal-Ftehim ta' Sħubija dwar is-Sajd mar-Repubblika tal-Możambik;
- il-Kummissjoni tinħatar bħala
n-negozjatur tal-Unjoni f’dan il-qasam;
- il-Kummissjoni għandha twettaq dawn
in-negozjati f'konsultazzjoni mal-kumitat speċjali f'konformità
mad-dispożizzjonijiet stabbiliti fit-Trattat dwar il-funzjonament
tal-Unjoni Ewropea;
- il-Kunsill japprova l-linji gwida
għan-negozjati mehmuża ma' din ir-rakkomandazzjoni.
Rakkomandazzjoni għal
Rakkomandazzjoni għal
DEĊIŻJONI TAL-KUNSILL
li tawtorizza lill-Kummissjoni tiftaħ
negozjati f'isem l-Unjoni Ewropea għat-tiġdid tal-protokoll
tal-Ftehim ta' Sħubija dwar is-Sajd mal-Możambik
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 218(3)
u (4) tiegħu,
Wara li kkunsidra r-Rakkomandazzjoni
tal-Kummissjoni,
Billi għandhom jinfetħu n-negozjati
bil-għan li jiġi konkluż Protokoll ġdid tal-Ftehim ta'
Sħubija dwar is-Sajd mar-Repubblika tal-Możambik,
ADOTTA DIN ID-DEĊIŻJONI: 
Artikolu 1
Il-Kummissjoni b’dan hija awtorizzata
tinnegozja, f’isem l-Unjoni Ewropea, bil-għan li jiġġedded
il-Protokoll tal-Ftehim ta' Sħubija dwar is-Sajd mar-Repubblika
tal-Możambik.
Artikolu 2
Dawn in-negozjati għandhom jitwettqu
f’konsultazzjoni mal-Grupp ta’ Ħidma tal-Kunsill dwar il-Politika Esterna
tas-Sajd, u f’konformità mad-direttivi ta’ negozjati stabbiliti fl-Anness.
Artikolu 3
Din id-Deċiżjoni hija indirizzata
lill-Kummissjoni.
Magħmul fi Brussell,
                                                                       Għall-Kunsill
                                                                       Il-President
ANNESS
Rakkomandazzjoni għal
DEĊIŻJONI TAL-KUNSILL
li tawtorizza lill-Kummissjoni
tiftaħ negozjati f'isem l-Unjoni Ewropea għat-tiġdid
tal-protokoll tal-Ftehim ta' Sħubija dwar is-Sajd mal-Możambik
Direttivi ta' negozjati
–                        
L-għan tan-negozjati hu li jiġġedded
il-Protokoll tal-Ftehim ta' Sħubija dwar is-Sajd bejn l-Unjoni Ewropea u
r-Repubblika tal-Możambik f'konformità mal-Konklużjonijiet
tal-Kunsill tad-19 ta' Marzu 2012 dwar il-Komunikazzjoni
tal-Kummissjoni tat-13 ta' Lulju 2011 dwar id-dimensjoni esterna
tal-Politika Komuni tas-Sajd.
–                        
Bil-għan li jiġi żgurat, permezz ta'
dan il-Protokoll il-ġdid, it-trawwim ta' sajd sostenibbli u responsabbli,
l-għanijiet tal-Kummissjoni għan-negozjati għandhom ikunu
bbażati fuq dan li ġej:
·              
l-iżgurar tal-aċċess
għaż-żona ekonomika esklussiva (ŻEE) tar-Repubblika
tal-Możambik u l-awtorizzazzjonijiet meħtieġa
għall-bastimenti tal-flotta tal-Unjoni Ewropea biex dawn iwettqu
attivitajiet tas-sajd f'dik iż-ŻEE;
·              
il-konsiderazzjoni kif dovut tal-aqwa pariri
xjentifiċi disponibbli u tal-pjanijiet ta’ ġestjoni rilevanti
adottati mill-Organizzazzjonijiet Reġjonali tal-Ġestjoni tas-Sajd
(RFMO), sabiex tiġi żgurata u mtejba s-sostenibbiltà ambjentali
tal-attivitajiet tas-sajd, li jkunu diretti esklussivament lejn ir-riżorsi
disponibbli, filwaqt li tiġi kkunsidrata l-kapaċità tas-sajd
tal-flotta lokali, u filwaqt li tingħata attenzjoni speċjali
lill-fatt li l-istokkijiet ikkonċernati jpassu ħafna;
·              
it-tiftix ta' sehem xieraq tar-riżorsi
tas-sajd, li jkun proporzjonat bis-sħiħ mal-interessi tal-flotot
tal-UE, meta juru interess fihom anki flotot oħra barranin;
·              
l-iżgurar ta' sitwazzjoni fejn
l-aċċess għas-sajd ikun ibbażat fuq kriterji simili
għal dawk li japplikaw għall-Protokoll attwali, filwaqt li jitqiesu
l-bidliet li ġew osservati f’dawn l-aħħar snin u fid-dawl
tal-aktar valutazzjonijiet xjentifiċi aġġornati disponibbli;
·              
djalogu kontinwu sabiex tissaħħaħ
il-politika settorjali bil-għan li tiġi mħeġġa
l-implimentazzjoni ta’ politika responsabbli tas-sajd, b’rabta mal-miri
tal-pajjiż rigward l-iżvilupp, b’mod partikolari fir-rigward
tat-tmexxija, is-segwitu, il-kontroll u l-monitoraġġ tal-attivitajiet
tas-sajd u tal-pariri xjentifiċi;
·              
l-inklużjoni ta' klawżola dwar
il-konsegwenzi li jkun hemm f’każ ta’ ksur tad-drittijiet tal-bniedem u
tal-prinċipji demokratiċi; u
·              
il-konsiderazzjoni, sa fejn hu possibbli,
tal-interessi tar-reġjuni l-aktar imbiegħda tal-UE li huma
ekonomikament u soċjalment relatati mal-attivitajiet tas-sajd
fil-Możambik.
–                        
Sabiex tiġi evitata l-interruzzjoni
tal-attivitajiet tas-sajd, il-Protokoll il-ġdid għandu jinkludi
klawżola ta' applikazzjoni provviżorja mill-jum ta' wara d-data ta'
skadenza tal-Protokoll attwali. 
–                        
B'mod partikolari, il-Protokoll għandu
jinkludi:
·              
l-opportunitajiet tas-sajd, skont il-kategorija, li
għandhom jingħataw lill-bastimenti tal-Unjoni Ewropea,
·              
il-kumpens finanzjarju u l-kundizzjonijiet
għall-ħlas tiegħu, u
·              
il-mekkaniżmi għall-implimentazzjoni
tal-appoġġ settorjali. 
·